Evaluering af forsøg med fælles ledelse på Rynkevangskolen og [adresse] 
Skole 
Sagsfremstilling 
15.    Evaluering af forsøg med fælles ledelse på Rynkevangskolen og [adresse]  
                                                                                                                        Åbent 
Sagsnr.: 326-2013-22426       J.nr.: 17.01.00            Bodil Thorsen.: 326-2015-315396 
  
[adresse] 
I juni 2013 godkendte Kommunalbestyrelsen et toårigt pilotprojekt om fælles skoleledelse med en fælles skoleleder 
på Rynkevangsskolen og en afdelingsleder på [adresse]. 
  
Rynkevangskolens skoleleder har forud for projektet været konstitueret som leder på [adresse] siden starten 
af 2012. Baggrunden for projektet var et ønske om at skabe en større sammenhæng mellem de to skoler. Både for 
eleverne ved overgange mellem skolerne og for at styrke den faglige og ledelsesmæssige sparring. 
  
Som en del af pilotprojektet er ansat en afdelingsleder på [adresse], som sammen med SFO-leder fra 
[adresse] indgår i det samlede ledelsesteam for de to skoler.  
  
Ledelsen på de to skoler har udarbejdet en evaluering af pilotprojektet. 
  
Evalueringen har fokus på følgende fire aspekter ved fælles ledelse og det udvidede samarbejde: 
· Faglighed. Herunder fælles fagudvalg, videndeling og sparring på medarbejderniveau. 
· Læringsmiljøer. Herunder videndeling, inklusion, pædagogik og tværfaglighed. 
· Indflydelse. For medarbejdere, elever og forældre. 
· Organisering. Administration, økonomi, drift, ledelse, teams. 
  
Endvidere evalueres en række af de forventede fordele, der er beskrevet i projektbeskrivelsen. 
Det drejer sig blandt andet om forventede fordele i forhold til personalegruppen, eleverne, fag-lighed / undervisning 
samt dialog og kommunikation. 
  
For uddybning af disse aspekter og forventede fordele henvises til selve evalueringen i sagens bilag. 
  
Overordnet peges der i evalueringen på, at ledelsen på de to skoler anser projektbeskrivelsens intentioner som 
realistiske. Skolernes ledelse peger på, at en stor del af intentionerne og visionerne er lykkedes, og andre venter på 
realisering. 
  
Evalueringen peger på, at projektet endnu ikke er bundfældet i personalegrupperne, og at der stadig er brug for at 
arbejde på dette. Samtidig er det ledelsens opfattelse, at skolereform og inklusionsreform har haft en væsentlig 
betydning for et egentligt målrettet arbejde med implementering af den fælles ledelse.  
  
Det fremgår af evalueringen, at ledelsesteamet for de to skoler ser en lederrolle med daglig virke på [adresse] 
Skole som nødvendig for skolens videre udvikling og fremtid i lokalområdet.  
  
De samlede økonomiske ressourcer i henhold til ressourcetildelingsmodellen er bevaret på de to skoler i projektet. 
  
I evalueringen foreslås som oplæg til politisk beslutning to mulige scenarier for den fremtidige ledelsesmæssige 
organisering på skolerne: 
  
Scenarie 1. Fortsættelse af nuværende ordning med fælles skoleledelse med afdelingsleder på [adresse] 
Et ledelsesteam bestående af en skoleleder, viceskoleleder, afdelingsleder samt SFO-leder på Rynkevangskolen 
og en afdelingsleder og SFO-leder på [adresse]. Derudover et administrativt samarbejde. To selvstændige 
skoler med egen skolebestyrelse og MED-udvalg. 
Fordele: Fortsat øget samarbejde mellem skolerne fagligt, pædagogisk, ledelsesmæssigt og i forhold til inklusion. 
Optimerer brug af fagpersonalets ressourcer på tværs af skolerne. 
Styrker ledelsesteamet på en mindre skole. 
Ulemper: Kræver fokus på implementering og ejerskab i personalegrupperne. Skoleleder skal forholde sig til to 
skolers bestyrelser, MED-udvalg osv. 
  
Scenarie 2. Selvstændig skoleledelse på begge skoler 
To matrikler med selvstændig ledelse, skolebestyrelse og MED-udvalg. 
Der skal ansættes en skoleleder på [adresse].  
Fordele: Muligvis større beslutningskraft i den daglige ledelse, og enklere arbejdsgange i forhold til kommunikation 
til personale og kommunen. [adresse] i lokalområdet og over for forældre. 
Ulemper: Mindre ledelsesmæssig sparring. Sårbarhed i forhold til fravær af skoleleder. Faglig sparring og 
pædagogisk udvikling bliver uformel og dermed ikke forpligtende. 
  
Udvalget har ønsket at behandle denne sag sammenholdt med evalueringen af fælles skoleledelse på [adresse] 
og Mimi Christiansen. Denne evaluering og oplæg til beslutning er fremstillet i et selvstændigt sagspunkt. I 
sagspunktet vedrørende Hvidebækskolen og Rørby Skole er de overordnede fælles pointer fra begge evalueringer 
opsummeret som sammenligningsgrundlag. 
  
BEHANDLING 
Direktion, Børn- og Familieudvalget, Økonomiudvalget, Kommunalbestyrelsen. 
  
INDSTILLING 
Direktøren indstiller, at evalueringen sendes i høring. 
  
ØKONOMISKE KONSEKVENSER 
De samlede økonomiske ressourcer i henhold til ressourcefordelingsmodellen bevares på de to skoler.  
  
Direktionens møde den 3. november 2015: 
Direktionen vedtog at anbefale direktørens indstilling. 
Børn- og Familieudvalgets møde den 4. november 2015: 
Udvalget anbefaler, at ordningen fortsætter endnu et år, og at skolerne arbejder målrettet med de forhold, som 
påpeges i evalueringen. Udvalget begrunder fortsættelsen med, at det bliver muligt at se forsøget i sammenhæng 
med budgetaftalens hensigtserklæring nr. 11, som skal arbejde med forskellige modeller på 0-18 års området. 
Økonomiudvalgets møde den 18. november 2015: 
Udvalget vedtog at anbefale Børn- og Familieudvalgets indstilling. 
  
Bilag 
  
  
  
  
  
Kommunalbestyrelsens møde den 25. november 2015: 
Kommunalbestyrelsen vedtog at godkende Økonomiudvalgets indstilling. 
Ansøgning om fælles ledelse på [adresse] og 
Rynkevangskolen 
326-2013-171306 
Evaluering af fælles skoleledelse pa| [adresse] og 
Rynkevangskolen.pdf 
326-2015-322005 
